# Orosz István

(Kecskemét, 1951. okt. 24.– ): grafikus, filmrendező, díszlettervező. A bp.-i Iparművészeti Főiskola grafikai szakát 1975-ben végezte el. Ezt követően sokszorosított grafikával, film-animációval foglalkozott, de kezdettől fogva tervezett díszletet különböző színházak (Kecskemét, Kaposvár, Pécs, Bp.) számára. Készített plakátokat, műsorfüzet-illusztációkat is. Színpadképeit, színházi grafikáit szürrealista rajzosság, irónia jellemzi. F.T. Racine: Bérénice; Déry T.: Óriáscsecsemő.