# Kopetty Lia

(Bp., 1942. dec. 21.– ): színésznő. Táncosnőként végzett az ÁBI-ben 1956-ban. Később prózai és énekes szerepeket játszott különböző vidéki és bp.-i színházakban: 1959–62-ben a győri Kisfaludy, 1962–67-ben az egri Gárdonyi Géza, 1967–1972 között a Miskolci Nemzeti, 1972–75-ben a kecskeméti Katona József Színházban. 1975 óta a Budapesti Gyermekszínház, ill. az Arany János Színház művésznője. F.Sz. Stuart Mária (Schiller); Roxane (Rostand: Cyrano de Bergerac); Daisy (Ábrahám P.: Bál a Savoyban).