# Jánoky Sándor, Szenes

(Trencsén, 1911. márc. 24.–Kecskemét, 1984. szept. 12.): színész. Pályáját 1929-ben Kecskeméten kezdte. Különböző társ.-okkal bejárta az egész országot, majd 1949-től ismét a kecskeméti Katona József Színház tagja. Fiatal korában bonviván és táncoskomikus szerepeket játszott, később erőteljes karakterfigurákat alakított. Jászai Mari-díjas (1953), érdemes művész (1970). F.Sz. Tiborc (Katona J.: Bánk bán); Dulac, impresszárió (Anouilh: Euridiké); Komornyik (Schiller: Ármány és szerelem).