# Csiszér András

(Bp., 1924. ápr. 21.–Miskolc, 1983. jún. 16.): színész. 1942-ben végezte el Rózsahegyi Kálmán színiiskoláját, majd 1943-ban kezdte pályáját Károlyi János társ.-ánál. 1949-től haláláig a Miskolci Nemzeti Színház művésze volt. Karakterszínészként alakításaira az aprólékos kidolgozottság és nagy jellemábrázoló erő volt jellemző. F.Sz. Laertes (Sh.: Hamlet); von Kalb (Schiller: Ármány és szerelem); Pickering (Loewe–Lerner: My Fair Lady); A Méltóságos (Görgey G.: Komámasszony, hol a stukker?).