# Komédia – Buenos Airesben

1943. máj. 8-án Rott Ferenc által alapított új m. színházi vállalkozás Buenos Airesben, amely a Consejo de Mujeres színháztermében tartotta előadásait. Első bem.-juk a Nevetni tilos c. kabaréműsor volt. (Szerzők: Vaszary János, Vár Andor, Lakatos László, Rejtő Jenő.) Társ.-ának tagjai: Morand Zsuzsa, Jager László, Egri László, ifj. Beregi Oszkár, Klein Miksa, Erdős Marika, Neuspiller Miklós, Kun László, Kári Kató, Hajduska Piri, Kutics István, Beck Magda, Szilágyi Zsóka. Második bem.-juk 1943. jún. 12-én volt. Fényes Sz.: Paprikás csirke c. zenés bohózatát adták elő. Következő bem.-jukat 1943. júl. 10–11-én tartották Heller–Engler: Megsértették a minisztériumot c. darabját vitték színpadra. 1944-ben a Komédia megszűnt.