# Zöld Ildikó

(Bp., 1946. nov. 5.– ): énekesnő (szoprán). 1965-től magánúton tanult énekelni. 1968–72-ben a Honvéd Művészegyüttesben énekelt, 1973-tól az Állami Déryné, majd Népszínház operatárs.-ának magánénekese. Európa számos országában szerepelt nagy sikerrel. Alakításait finom irónia jellemzi. F.Sz. Constanza (Mozart: Szöktetés a szerájból); Márta (Flotow); Örzse, Császárné (Kodály Z.: Háry János); Masenka (Smetana: Az eladott menyasszony).