# Ellenbogen Adolf

(Miskolc, 1814–Bp., 1886. okt. 28.): zeneszerző. Zenei tanulmányait Bécsben végezte. Pesten a német színház, majd 1837-től a Pesti Magyar, majd a Nemzeti Színház zenekarának hegedűse, később a dráma- és balettzene karnagya volt 1868-ig. Színpadi művekhez komponált és állított össze kísérőzenét, de népszerűek voltak tánczenéi és átiratai is. Cigányzenekarok betanításával is foglalkozott. F.M. Arlequin, mint angol lovagművész; Lázadás a serailban; Molnárok.