# Kovács Frigyes

(Tornyos, 1955. febr. 20.– ): színész, rendező, színházigazgató. Az újvidéki Művészeti Akadémián végzett Pataki László osztályában, 1978-ban. Szabadkára szerződött, ahol 1985-től 1989-ig a m. tagozat ig.-ja, majd az Újvidéki Rádió színészegy.-ének tagja lett. A Tanyaszínház és az egy évig működő Tájszínház egyik alapítója. A Tanyaszínházban, a szabadkai Gyermekszínházban és műkedvelő társulatoknál rendez. Sikeresek önálló estjei – Karinthy Frigyes: Tanár úr, kérem, Arany János: Toldi – is. F.Sz. Bromdem, az indián (Kesey–Wasserman: Száll a kakukk fészkére); Cliff (Kander–Ebb: Kabaré); Don Jere (Marinković: Glória); George (Steinbeck: Egerek és emberek); Döbrögi (Balog I.–Móricz Zs.: Ludas Matyi); Brutus (Sh.: Julius Caesar); Batter (Baker: Kastély); Balogh Kálmán (Szép E.: Patika); Feledi Gáspár (Tóth E.: A falu rossza); Vizsgálóbíró (Achard: A bolond lány). F.R. Partljić: Apám, a szocialista kulák; Schwajda Gy.: Himnusz; Kopeczky L.: Ludas Matyi; Déry T.: Talpsimogató.