# Dengyel Iván; Andor

(Nagyvárad, 1944. máj. 10.– ): 1969-ben végzett a marosvásárhelyi Szentgyörgyi István Színművészeti Intézetben, majd a sepsiszentgyörgyi Állami Magyar Színház tagja lett. 1972-től 1982-ig a szatmári Északi Színházban játszott. 1982-től Mo.-on szabadfoglalkozású színész. 1986 óta a Madách, 1993 óta a Katona József Színház művésze. Általában karakterszerepeket alakít, melyekkel elmélyülten azonosul. F.Sz. Gomböntő (Ibsen: Peer Gynt); Virág János (Tamási Á.: Csalóka szivárvány); Kuligin (Csehov: Három nővér); Papa (Örkény I.: Pisti a vérzivatarban); Camillo (Sh.: Téli rege).