# Sallós Gábor

(Tarcal, 1924. aug. 29.– ): színész, rendező, színházigazgató. A SzAk-t 1954-ben végezte el színész és rendező szakon. A Szegedi Nemzeti Színházban töltött egy évad után 1955-től a kaposvári Csiky Gergely Színház főrend.-je, 1960-tól 1963-ig ig.-ja. 1963-tól a Miskolci Nemzeti Színház főrend.-je, 1968-tól 1979-ig ig.-ja és rend.-je volt. Színészként modern jellemek megformálásával, rend.-ként mai és klasszikus darabok pontos értelmezésű színpadra állításával ért el művészi sikereket. Jászai Mari-díjas (1961). F.Sz. Corbaccio (Jonson: Volpone); Báró (Gorkij: Éjjeli menedékhely); Dániel (Gosztonyi J.: Dániel és a krokodilok); Zátonyi Bence (Csiky G.: Mákvirágok); Sas Béni (Szakonyi K.: Hongkongi paróka); Vendég (Karinthy F.: Dunakanyar); Doolittle (Lerner–Loewe: My Fair Lady); Polgármester (Dürrenmatt: Az öreg hölgy látogatása). F.R. Gogol: A revizor; Schiller: Ármány és szerelem; Kodály Z.: Háry János; Lehár F.: A víg özvegy; Cocteau: Rettenetes szülők.