# Rajnai Sándor

(Arad, 1911. márc. 15.–Bp., 1979. máj. 9.): szcenikus, díszlettervező, színész. Színészként kezdett a kolozsvári Magyar Színházban a harmincas évek második felében, majd 1940–1944 között a kolozsvári Nemzeti Színházban volt szcenikus, díszlettervező, műszaki vezető. Hasonlóan tevékenykedett 1946-tól 1954-ig a Szegedi Nemzeti Színházban, majd a Színházak Központi Műtermeinek ig.-ja lett, később a Fővárosi Operettszínház, az Operaház (1962–1964), a Vígszínház (1964–1969) műszaki vez.-jeként dolgozott. A színház- és színpadépítés, berendezés, működtetés újító szellemű mestere volt. F.T. Gorkij: Ellenségek, Kispolgárok; Eisemann M.: Bástyasétány 77.