# Komlóssyné Czégényi Erzsébet

(Pest, 1805–Pest, 1855. nov. 5.): színésznő. 1820-ban már asszonynéven lett a székesfehérvári társ. tagja. Innen pályája férjével párhuzamosan alakult 1839-ig, amikor a síró-éneklő iskolához ragaszkodó játékstílusa miatt a kritika eltanácsolta a Pesti Magyar Színháztól. Elsősorban Vörösmarty Mihály támadta modorosságáért, akivel az Atheneum hasábjain 1839-ben sajtóvitát is folytatott. Ezután ismét vándorszínész lett. 1841–1845 között férje társ.-aiban, Pécsett, Kassán, Kolozsvárott, Nagyváradon és Győrött játszott. Kezdetben a drámai szende szerepkört alakította. Az 1830-as évek közepén tért át a hősnők és anyaszerepek játszására. F.Sz. Ophelia (Sh.–Schröder: Hamlet); Donna Diana (Moreto–West); Caesario (Wolff); Szapáryné (Birch-Pfeiffer: Szapáry Péter); Paulina (Töpfer: Világ divatja); Lucretia Borgia (Hugo); Junia (id. Dumas: Caligula). – Ir. Vörösmarty Mihály összes művei (1969.; a Vörösmartyval folytatott vita szövegei, Solt A. jegyzeteivel).