# Országos Művész Színház

(1928–1933): stagione együttes, amelyet Szentiványi Béla alapított 1928-ban. Az ország különböző városaiban léptek fel, összecsukható, alakítható díszletekkel és a kellékekkel. Céljuk színvonalas művek bemutatása, az irodalom és színházi kultúra népszerűsítése volt. A műsorban többek között Strindberg, Pirandello, Ibsen, Molnár Ferenc, Gárdonyi Géza művei szerepeltek. Jelentős bem.-juk volt Goethe Faustja és Pirandello IV. Henrik c. műve. – Ir. Szentiványi B.: A vidéki színészet élet-halál harca Trianon után (Baja, 1933).