# Bálint András

(Pécs, 1943. ápr. 26.– ): színész, versmondó, színházigazgató. 1965-ben a SzAk elvégzése után Pécsre szerződött, 1969-től a Madách Színház, 1980-tól a Magyar Filmgyártó Vállalat társ.-ának művésze, 1985 óta a Radnóti Színház ig.-ja. 1983 óta a SzAk tanára. Számos m. film főszerepét alakította. Jászai Mari-díjas (1977), érdemes művész (1988). F.Sz. Edgar (Sh.: Lear király); Claudio (Sh.: Sok hűhó semmiért); Cléante (Molière: Tartuffe); Gregers Werle (Ibsen: A vadkacsa); Leone Glembay (Krleža: Glembay-vér); Austin (Shepard: Valódi vadnyugat); Helmer (Ibsen: Nóra). Előadóestek: Szép Ernő és a lányok; Sem emlék, sem varázslat (Radnóti M.); Boldog, szomorú dal (Kosztolányi D.).

BÁLINT ANDRÁS