# Hollósy Pál; Hargittay Miklós

(Ipolyság, 1919. szept. 30.– ): színész. Rózsahegyi Kálmán színiiskoláját végezte el 1940-ben, s Ihász Aladár társ.-ához szerződött. 1942-től a Pécsi Nemzeti, 1944-től a Józsefvárosi, 1951-től A Magyar Néphadsereg, 1954-től a Békés Megyei Jókai Színház tagja, 1958-tól 1978-ig, nyugdíjba vonulásáig a Déryné Színház művésze volt. Színpadi sikereit táncos-komikus szerepkörben aratta. F.Sz. Bóni gróf (Kálmán I.: A csárdáskirálynő); Mágnás Miska (Szirmai A.); Poire (Jacobi V.: Sybill); Zsupán (Kálmán I.: Marica grófnő); Zülfikár (Huszka J.: Gül Baba).