# Burján Károly; Karel

(?, 1870. jan. 12.–?, 1924. szept. 25.): énekes (tenor). Cseh származású. Iskoláit Prágában végezte. Brünnben debütált 1891-ben, majd Köln, Hannover, Hamburg után 1901–02-ben az Operaházhoz szerződött, amelynek később is állandó vendége volt. 1903–10-ben Drezdában énekelt, ahol hírnevét megalapozta. Fellépett a világ nagy operaszínpadain is – Bécs, New York, Bayreuth. Korának egyik legnagyobb Wagner-énekese, szerződtetése tette lehetővé a Wagner-repertoár bemutatását Bp.-en is. Lírai szerepekben is kiváló, árnyalatokban korlátlan gazdagságú hang, rendkívüli muzikalitás jellemezte. F.Sz. Lohengrin, Tristan, Tannhäuser (Wagner); Canio (Leoncavallo: Bajazzók); Lenszkij (Csajkovszkij: Anyegin); Faust (Gounod); Don José (Bizet: Carmen).