# Bányai Éva

(Mocsolya, 1928. ápr. 1.– ): színésznő. 1951-ben szerzett diplomát Kolozsvárott, a Szentgyörgyi István Színművészeti Intézetben. A nagyváradi színházhoz szerződtették, amelynek 1968. júl. 1-jéig volt a tagja, majd Mo.-ra települt. 1968–70-ben szabadfoglalkozású színészként dolgozott, majd elhagyta a pályát. Karakterszerepekben érvényesült jellemformáló képessége. F.Sz. Ljubov (Gorkij: Utolsók); Sürge asszony (Sh.: Windsori víg nők); Borika (Méhes Gy.: 33 névtelen levél); Lina (Molnár F.: Olympia); Tóthné (Mikszáth K.: A Noszty fiú esete Tóth Marival).