# Gyurecsics Erzsébet

(Bezdán, 1927. jan. 5.– ): színésznő, bábszínész. A szabadkai Népkörben kezdett játszani amatőrként, majd 1956-ban a bácstopolyai Járási Magyar Színházhoz szerződött, amelynek a színház megszüntetéséig, 1960-ig tagja volt. Ezután a szabadkai Gyermekszínházhoz került, és húsz évig e színház tagja volt. Sok darabban játszott színészként, ill. bábszínészként. F.Sz. Madlen (Krleža: Haláltusa); Hétzsákné (Romhányi J.–Fényes Sz.: Hamupipőke); Fekete királynő (Lončarević: A fekete királynő kürtöse); Csalaváriné (Móra F.–Pápa R.–Bánd A.: Csalavári Csalavér – bábjáték); Karnyóné (Csokonai V. M.).