# Ortutay Ibolya

(Ungvár, 1928. máj. 22.– ): író. 1962-ben kezdett bábjátékokat írni a Bábjátékos Kiskönyvtár c. sorozatba. Amatőr ifjúsági és gyermekcsoportok játszották műveit. 1972-ben létrehozta a Garabonciás kreatív játszókört. Népművelőkkel, bábosokkal járták a Szabolcs-Szatmár megyei falvakat, tanyákat. Gyermekfoglalkozásainak tapasztalataiból játszóteret, játszóeszközöket tervezett, ezeket kiállításokon is bemutatták. Művei: Bonifác és az űrhajó; Barátunk, Rozoga; Kudarc; Cél; A bajusztalan cica (Bábjátékos Kiskönyvtár NPI).