# Wojticky Elvira; Voiticzky

(?–?): színésznő. Szubrettként kezdte pályáját 1935-ben a kolozsvári Magyar Színházban, amelynek 1938-ig volt a tagja. 1938 nyarán a bukaresti Alhambra revüszínházban kapott szerződést, ahol Elvira Voitescu néven lépett fel. Rövid ideig Aradon játszott, majd 1939–40-ben Szabadkay József társ.-ának lett a tagja. 1944 tavaszán származása miatt kizárták a Színészkamarából. 1945–1947 között újra a kolozsvári Magyar Színház szerződtette. 1947 nyarán Kaliforniában telepedett le, és többé nem lépett színpadra. F.Sz. Bertuska (Ábrahám P.: 3:1 a szerelem javára); Zacsek (Eiseman M.: Meseáruház); Liza (Kálmán I.: Marica grófnő); Marcsa (Bakonyi K.–Szirmai A.: Mágnás Miska); Boriska (Farkas I.: Nótás kapitány).