# Faludi Sándor

(Devecser, 1873. nov. 22.–Bp., 1945. ápr. 29.): színházigazgató. Faludi Gábor fia, Faludi Jenő ikertestvére. 1902-ben a Vígszínházban, édesapja mellett kezdte pályáját. 1907–1908-ban a Modern Színház Cabaret első vez.-je volt. Harcolt az első világháborúban. 1917-től 1921-ig a Városi Színház, 1926–1929 között a Fővárosi Operettszínház élén állt. 1931–32-ben a Magyar Színház műv.-i ig.-ja volt. 1933-ban ismét az Operettszínházat vezette. 1935–36-ban a Király Színház igazgatóságának tagja volt.