# Szűcs László István

(Abony, 1901. febr. 19.–Bp., 1976. aug. 21.): dramaturg, író. A Budapesti Műszaki Egyetemen és a soproni Erdőmérnöki Főiskolán szerzett diplomát, majd hosszabb ideig élt Bécsben, ahol Max Reinhardt szemináriumába járt. Filmdramaturgként dolgozott. Hazatérése után 1935-től a Nemzeti Színház fődramaturgja lett. Itt több korabeli m. dráma színpadra állításában is közreműködött (Tamási Áron, Márai Sándor, Hubay Miklós művei). 1949-ben megvált a Nemzeti Színháztól. 1951-ig a SzAk drámatörténet tanára. 1951–54-ben a Miskolci Nemzeti Színház, majd 1966-ig, nyugdíjba vonulásáig a Magyar Állami Operaház dramaturgja volt.