# Gyuricza Ottó

(Balassagyarmat, 1929. ápr. 29.– ): színész, rendező. 1947-ben a Fővárosi Színházban kezdte pályáját. 1950–51-ben az Operaház tánckarában táncolt. Ezután a Vígszínházban, a Petőfi és a Békés Megyei Jókai Színházban szerepelt. 1958-tól két évadot az egri Gárdonyi Géza, 1961–62-ben és 1964–65-ben a Miskolci Nemzeti Színházban játszott. 1956-tól önállóan rendezett és koreografált. 1965–1967 között a Békés Megyei Jókai Színház rend.-je volt. Az ország csaknem valamennyi városában járt vendégszínészként, koreográfusként vagy rend.-ként. F.R. Abay P.: Szeress belém!; Millöcker: A koldusdiák. F.K. Ábrahám P.: Viktória; Barillet-Grèdy: A kaktusz virága. F.Sz. Iró (Fejes E.: Rozsdatemető).