# Tarr László

(Nagyszalonta, 1927. júl. 28.– ): színész, főiskolai tanár. A Bolyai Tudományegyetemen tanult, majd a marosvásárhelyi Szentgyörgyi István Színművészeti Intézetben 1954-ben végzett. A Székely Színházhoz szerződött, amelynek azóta is tagja. 1955-től drámai gyakorlatot tanít a főiskolán. Egyszerű megjelenésével szinte szöveg nélkül is vibráló légkört tud teremteni. Szerepei az egyszerű falusi embertől a shakespeare-i bolondokon át a tragikus választás elé állított alakokig terjednek. Legnagyobb sikereit vj.-okban aratja, de humoros alakításai hátterében is megjelenik a tragikum. F.Sz. Orgon (Molière: Tartuffe); Drinkwater (Shaw: Brassbound kapitány megtérése); Arturo Ui (Brecht: Álíltsátok meg Arturo Uit!); Fügedes (Sütő A.: Vidám sirató egy bolyongó porszemért); Bolond (Sh.: Lear király); Tiborc (Katona J.: Bánk bán); Bizonyos Lajos (Méhes Gy.: Egy roppant kényes ügy); Nemes Keszeg András (Sh.: Vízkereszt, vagy amit akartok).

TARR LÁSZLÓ (Everac: Újságírók)