# Bősze György

(Bp., 1941. márc. 23.– ): színész. A SzAk elvégzése után 1965-ben a Pécsi Nemzeti Színház szerződtette. 1974-től 1976-ig a Vidám, 1976–77-ben az Irodalmi Színpad, majd 1978-tól 1983-ig a Népszínház tagja volt. 1984–1989 között a Nemzeti Színházban játszott. 1989 óta a veszprémi Petőfi Színház színésze. Karakterszínész, fanyar játékstílus jellemzi alakításait. F.Sz. Silvio (Goldoni: Két úr szolgája); Posztó Barnabás (Babay J.–Buday D.: Három szegény szabólegény); Sobbola (Brecht: Állítsátok meg Arturo Uit!); Postás (Pilinszky J.: Síremlék); Lord Salisbury (Hernádi Gy.: Hasfelmetsző Jack); Kiss Ottó (Zilahy L.: Fatornyok); Oberon/Theseus (Sh.: Szentivánéji álom); Ficsúr (Molnár F.: Liliom); Byrd (Asztalos I.–Kovács A.: Börtönmusical).