# Barlay Vali

(Újpest, 1928. máj. 11.– ): színésznő. 1947-ben kezdte pályáját a Pesti Színházban. 1949–50-ben az Ifjúsági Színházban és Győrött, a Dunántúli Népszínházban játszott. 1950-től 1954-ig A Magyar Néphadsereg Színháza, 1954-től 1968-ig a Vidám Színpad, 1969–1983 között pedig a Bartók Gyermekszínház tagja volt. F.Sz. Roxane (Rostand: Cyrano de Bergerac); Hallerné (Szabó M.: Mondják meg Zsófikának!); Capuletné (Sh.: Rómeó és Júlia).