# Boráros Imre

(Pozsony, 1944. febr. 28.– ): színész. 1965–71-ben és 1977-től a komáromi Magyar Területi Színház, 1972–77-ben a kassai Thália Színpad tagja. Vígjátékban, drámában, mai tárgyú és klasszikus alkotásban egyaránt sikerrel szerepel. Könnyed játékstílusa, természetes humora, egyéni bája, eleganciája vj.-i szerepeiben jól érvényesül. Közkedveltek önálló dal- és sanzonestjei. F.Sz. Őrnagy (Örkény I.: Tóték); Noszty Pál (Mikszáth K.: A Noszty fiú esete Tóth Marival); Czillei Ulrik (Vörösmarty M.: Czillei és a Hunyadiak); Esőcsináló (Nash: Esőcsináló); Kádár orvosprofesszor (Márai S.: Kaland); X (Csurka I.: Deficit).