# Mészáros Béla

(Arad, 1893. jan. 20.–?): színész. Szülővárosában érettségizett, pályáját is itt kezdte 1920-ban, majd felváltva játszott különböző drámai szerepeket Aradon és Temesvárott. 1926-tól 1933-ig Kolozsvárott szerepelt Janovics Jenő társ.-ában, majd a kolozsvári Tháliában. Nagyváradon 1940-ben még tag volt. Alakításait nagy belső fűtöttség és kevés külsődleges eszköz jellemezte. F.Sz. Danilo (Lehár F.: A víg özvegy); Solness (Ibsen: Solness építőmester); Éltes Dávid (Nyírő J.: Jézusfaragó ember); Anderson (Shaw: Az ördög cimborája); Guido (Maeterlinck: Monna Vanna); Morell (Shaw: Candida).