# Szeles József

(Rimaszombat, 1844. okt. 1.–?): súgó, színész, rendező, művezető, igazgató. Először 1863-ban Sárospatakon mint súgó szerepelt az évkönyvekben, majd legközelebb 1866-ban Marosvásárhelyt Szilágyi Bélánál bukkant fel. Eleinte kisebb társ.-okban játszott jellemszerepeket. Az 1860-as évek második felétől elsőrendű társ.-oknál, Szegeden, Kassán, Miskolcon, Pozsonyban már rendezett is. Igazgatással 1882-ben és 1883-ban próbálkozott, kevés sikerrel. 1885-ben mint művezető dolgozott Gerőfi Andornál, majd átvette a társ. vezetését. 1903-ban nyugdíjba ment. F.Sz. Sodró Antal (Csiky G.: Cifra nyomorúság); Szandivog (Rákosi J.: A krakkói barátok); Fülöp (Schiller: Don Carlos); Bánk bán (Katona J.); III. Richárd, Coriolanus (Sh.).

M.A. 1866–67: Marosvásárhely; 1869–70: Kecskemét; 1870–72: Szeged; 1873–74: Győr; 1874–75: Miskolc; 1875–76: Nagy Lujza; 1876–78: Székesfehérvár; 1878: Sopron; 1878–79: Szatmár; 1879–80: Kassa; 1880–82: Szeged; 1883–84: Miskolc; 1884: Nagybánya; 1884–85: Szatmár; 1885: Beregszász, Pozsony; 1885–86: Temesvár; 1886–87: Szatmár; 1887–88: Marosvásárhely; 1889–90: Eperjes; 1890–91: Dés; 1891–92: Kisújszállás; 1894–95: Muraszombat; 1897–98: Losonc; 1898–99: Kunszentmárton; 1899–1900: Beszterce; 1900–01: Kisújszállás; 1901–02: Selmecbánya. Igazgatóként működött: 1882–83: Hódmezővásárhely, Gyula, Békéscsaba, Jászberény, Gyöngyös, Heves; 1892: Túrócszentmárton, Tiszafüred, Margitta.