# Árpád Margit

(Borosjenő, 1903–Bp., 1980. febr. 29.): színésznő. 1927–28-ban az Új Színházban kezdte pályáját. 1930–31-ben a Magyar, 1932–33-ban a Kamara, 1934–35-ben és 1938–39-ben a Belvárosi, 1941–1943 között az Új Magyar Színház tagja volt. Ezután visszavonult. Fiatal leányszerepeket alakított. Több filmben is jelentősebb szerepet kapott. F.Sz. Anny (Vaszary J.: Rád bízom a feleségem); Böske (Fodor L.: Egy asszony hazudik); Muckó (Csadó P.: Zsuzsó).