# Joób Zsigmond

(?–Pest, 1847. ápr.): énekes (tenor). 1838-ban mint Sever (Bellini: Norma) mutatkozott be a Pesti Magyar Színházban. 1840–46 között a Nemzeti Színház tagja volt. Kassán színházi vállalkozóként is tevékenykedett. M. és külföldi operák bemutatóinak részese, Erkel Ferenc külön áriát írt neki, amikor átvette a Báthory Mária c. opera István szerepét 1841-ben. Bécsben is fellépett. F.Sz. Florestan (Beethoven: Fidelio).