# Konrád József

(Somorja, 1921. nov. 6.– ): színész, rendező, színházigazgató. A komáromi Magyar Területi Színház alapító tagja. 1952-től színész, 1960–1987-ig rend., 1960–1977 és 1979–1981 között műv. vez., 1977–1979-ig ig. Színészi adottságai és impozáns megjelenése több igényes darabban érvényesült. Mint rend. főleg a m. drámairodalom iránt érdeklődött, és a m. színművek rendezésében ért el sikereket. Előszeretettel állította színpadra a szlovákiai m. drámaírók alkotásait is. 1986-tól nyugdíjas. Érdemes művész (1975). F.Sz. Tímár Mihály (Jókai M.: Az aranyember); Csendes Imre (Dobozi I.: Vihar); Asztrov (Csehov: Ványa bácsi). F.R. Mikszáth K.: Különös házasság, Szent Péter esernyője; Móricz Zs.: Madárka, Úri muri, Légy jó mindhalálig; Egri V.: Ének a romok felett.