# Thália Színház (Bp., VI. Nagymező u. 22–24.)

1960-ban a Paulay Ede utcai színház önállósult. A társ.-ot 1961-ben átszervezték, az ig. Keres Emil, a műv.-i vez. és főrend. Kazimir Károly lett. Két évadon át a Jókai Színházban (Paulay Ede u.) játszott, 1963-ban vette fel a Thália Színház nevet. 1971-ben a társ. átköltözött a Nagymező utcai épületbe. 1972-től 1991-ig Kazimir Károly igazgatta a színházat. 1981-ben nyitották meg a Thália Stúdiót, amelyet a szomszédos épületben alakítottak ki a volt Arizona Mulató helyén. Az első bem. az egykori mulató történetéről szólt. Kazimir Károly munkásságának köszönhetően több új m. dráma ősbemutatójának adott helyet a színház (Örkény István Tóték c. műve, Latinovits Zoltán főszereplésével, Fejes Endre Rozsdatemető c. drámája). Műsorában jelentős helyet foglalt el az epikus művek színpadi adaptációinak bemutatása (Háború és béke, Kalevala, Csusingura, Karagöz). 1991. febr. 1-jétől Arizona Színház néven a társ. Mikó István ig. vezetésével átalakult. Ebben az épületben kapott helyet a Rock Színház egy.-e is. 1993-ban Művész Színház néven az új társ. vezetését Törőcsik Mari és Schwajda György vette át.