# Rost Andrea

(Bp., 1962. jún. 15.– ): énekesnő (szoprán). Tanulmányait 1983-tól 1989-ig végezte a Zak-n. 1989-ben Gulyás Dénes partnereként Júlia (Gounod: Rómeó és Júlia) szerepében debütált. 1989-től 1991-ig az Operaház magánénekese. Rendszeresen fellép német és svájci operaszínpadokon. Több nemzetközi énekverseny díjazottja. 1991 őszétől a bécsi Staatsoper magánénekese. 1990-ben meghívást kapott Enschedebe (Hollandia), az Opera Fórumra. 1993 tavaszán mutatkozott be az USA-ban, a Baltimore-i Operaházban. 1993 nyarán pedig a Salzburgi Ünnepi Játékokon vett részt. F.Sz. Susanna (Mozart: Figaro házassága); Rosina (Rossini: A szevillai borbély); Gilda (Verdi: Rigoletto); Norina (Donizetti: Don Pasquale); Zerlina (Mozart: Don Giovanni); Pamina (Mozart: A varázsfuvola).