# Lukács Sándor

(Miskolc, 1947. júl. 21.– ): színész. A SzAk elvégzése után 1972-ben a Vígszínházhoz szerződött, melynek azóta is tagja. Klasszikus és modern darabokban hiteles jellemábrázolást nyújt, számos filmben és tv-j.-ban szerepelt. Jászai Mari-díjas (1978), érdemes művész (1990). F.Sz. Dávid (Rabe: Bot és gitár); Luzsin (Dosztojevszkij–Ljubimov: Bűn és bűnhődés); Lippai Géza (Csurka I.: Házmestersirató); XIV. Lajos (Bulgakov: Őfelsége komédiása); Vojnyicev (Csehov: Platonov); Béla (Székely J.: Vak Béla király); George, Clarence hercege (Sh.: III. Richárd); Alfieri (Miller: Pillantás a hídról). Verseskötetei: Szökés (1985), Elrejtett hangszerek (1989).

LUKÁCS SÁNDOR – Don Juan (Frisch: Don Juan, avagy a geometria szerelme)