# Békés András

(Debrecen, 1927. márc. 23.– ): rendező. 1949-ben a SzAk elvégzése után a Nemzeti Színházhoz szerződött, 1950-ben a Honvéd Színház rend.-je volt. 1951–1955 között a kecskeméti Katona József Színház főrend.-je, 1955–1960 között az Ifjúsági, a József Attila és a Szegedi Nemzeti Színház tagja volt. 1960-tól az Operaház rend.-je, 1987–90-ben főrend.-je. 1958 óta tanít a SzAk-n. 1969-ben alapította a Szentendrei Teátrumot, melynek éveken át műv.-i vez.-je volt. Színpadi, televíziós és rádiós rendezéseit műfaji sokoldalúság jellemzi, egyaránt otthon van a próza, az operett, a musical és az opera világában. Operarendezéseiben a zenei megszólaltatás mellett nagy súlyt fektet a színészi játékra. Erkel Ferenc-díjas (1963), érdemes (1970) és kiváló művész (1980). F.R. Wagner: Lohengrin; A Rajna kincse; A walkür; Az istenek alkonya; Beethoven: Fidelio; Burkhard: Tűzijáték; Szalkay A.: Pikko herceg és Jutka Perzsi; Gounod: Faust; Jonson: Volpone; Rossini: Hamupipőke; A sevillai borbély; Verdi: Lujza Miller (Párma, 1975); Móricz Zs.: Légy jó mindhalálig; Vajda J.: Mario és a varázsló; Mozart: A varázsfuvola.

BÉKÉS ANDRÁS