# Polgár Mariska, G.

(?–Nagyvárad, 1964): színésznő. Gróf László felesége. Színészi pályafutása Nagyváradhoz kapcsolódott, ott aratta első visszhangos sikereit 1924–1926 között. Változatos eszközökkel, gazdag érzelmi-indulati töltöttséggel keltette életre a különböző darabok drámai szendéit. A harmincas évek második felétől kezdve egyre ritkábban lépett fel. F.Sz. Finum Rózsi (Tóth E.: A falu rossza); Lyon Lea (Bródy S.); Márta (Csiky G.: A nagymama); Tóth Flóra (Bródy S.: A tanítónő).