# Szűcs Hajnalka; Hajnal

(Szabadka, 1955. aug. 19.– ): színésznő, bábszínésznő. Az Újvidéki Művészeti Akadémián végzett Pataki László osztályában 1978-ban, és a Szabadkai Népszínházhoz szerződött. Kisebb szerepeket, fiatal lányokat alakított. Tíz év után a szabadkai Gyermekszínház társ.-ának tagja lett, és jelenleg is az. A m. valamint a szerbhorvát nyelvű előadásokban egyaránt szerepel. F.Sz. Lucy (Brecht–Weill: Koldusopera); Ilonka (Molnár F.: Ibolya); Lány (Oldřich: Negyven gazfickó meg egy ma született bárány); Cabarette (Janković Šole: Bűvös kocka).