# Németh Juliska

(Bp., 1892. júl. 14.–?): színésznő. Németh József leánya. Rákosi Szidi növendéke volt. 1909–10-ben a Modern Színpadon, Nagy Endre kabaréjában kezdte pályáját. 1910-ben Berlinben a Metropol Theaterben, majd más német színpadokon, 1913-ban a Vígszínházban lépett fel. 1916–1920 között az Apolló Kabaréban, 1921-től 1924-ig az Andrássy úti Színpadon működött. 1922–1924 között a Belvárosi, 1924–25-ben a Renaissance Színház tagja, 1926-ban a Royal Orfeum vendége volt. További sorsát nem ismerjük. Legnagyobb sikereit mint dizőz aratta. F.Sz. Gabriella (Offenbach: Párizsi élet); Lenke (Kottow: Sztrájkol a gólya); Carla (Vajda E.: A hárem).