# Fehérváry Antal; Kontra

(Aba, 1825. máj. 31.–Kolozsvár, 1901. okt. 10.): színész, színigazgató. 1843-ban Szolnokon lépett színpadra Fejér Károlynál. Eleinte kardalos, súgó és népszínmű-énekes, később komikus és rend. volt. Miután Latabár Endrénél, Havi Mihálynál, Molnár Györgynél és Reszler Istvánnál megtanulta a mesterséget, kiváló ig. vált belőle. Hamar felismerte a színészekben lakozó tehetséget. 1865-től 1879-ig Kolozsvárt játszott, ill. igazgatott, végül műv.-i vez. lett belőle. 1870-ben ő szerződtette rendezőnek E. Kovács Gyulát. 1880-ban Szabadkára került, majd visszatért Kolozsvárra, színházgazda lett.

M.A. 1845–47: Miskolc, Nagyvárad, Kecskemét; 1852–53: Szöllösi, Szuper Károly; 1853–54: Latabár Endre; 1855–56: Havi Mihály, Hegedűs Lajos; 1856–57: Hetényi József, Molnár György; 1857: Havi Mihály; 1858–61: Molnár György; 1861–65: Reszler István; 1865: Follinus János; 1873: Miklósy Gyula; 1882: Bogyó Alajos. Igazgatóként: 1866–71: Kolozsvár; 1872: Arad, Buda; 1874–79: Kolozsvár.