# Pewny Olga

(Pancsova, 1872–?): énekesnő (szoprán). Pewny Irén húga. A bécsi konzervatóriumban tanult énekelni. Elsősorban német színpadokon – Hamburg, Frankfurt, München, Lipcse, Darmstadt – énekelt, de fellépett a Metropolitanban (New York) is. Kiváló Wagner-énekesnő volt. Budapesten, 1894-ben csak hangverseny-énekesnőként mutatkozott be, nővérével közösen. F.Sz. Pamina (Mozart: A varázsfuvola); Erzsébet (Wagner: Tannhäuser).