# Czéh Gitta

(Pécs, 1923. dec. 27.– ): színésznő. Pályáját 1943-ban kezdte Kolozsvárott, majd 1945-ig a nagyváradi színház tagja volt. Egy évadot Pécsett, majd ötöt különböző vidéki társ.-ban töltött. 1951-től 1980-ig, nyugdíjba vonulásáig az Állami Faluszínház, ill. az Állami Déryné Színház művésznője volt. Elsősorban karakterfigurákat és komikus szerepeket játszott. 1959-ben kapott Jászai Mari-díjat. F.Sz. Dorine (Molière: Tartuffe); Kata (Sardou: Szókimondó asszonyság); Warrenné (Shaw: Warrenné mestersége); Lükeházyné (Molière: Dandin György); Muskátné (Molnár F.: Liliom); Adelaida (Örkény I.: Macskajáték).