# Dudás Lajos

(Bocsár, 1922. jún. 26.–Szabadka, 1992. jún. 12.): színész. Amatőrként kezdte a színházi pályát. 1953-tól 1958-ig volt a Szabadkai Népszínház társ.-ának tagja. Később rövid ideig a színház szervezőjeként is dolgozott, majd a szabadkai Gyermekszínházhoz szerződött. A Népszínházban főleg epizódszerepeket játszott, főszerepeket inkább a Gyermekszínházban kapott. 1967-ben abbahagyta a színészi pályát. F.Sz. Hessen báró (Bíró L.: Sárga liliom); Kosztyilov (Gorkij: Éjjeli menedékhely); Aladár (Komor Gy.: Aladár nem szamár).