# Angyal Mária

(Bp., 1929. nov. 15.– ): rendező. Végzett bölcsészként jelentkezett a SzAk-ra, ahol 1961-ben szerzett diplomát. Pályáját a győri Kisfaludy Színházban kezdte. 1964–1973 között a Szegedi Nemzeti, 1973–78-ban a kecskeméti Katona József, 1978–1987 között ismét a Szegedi Nemzeti, majd 1987-től 1991-ig ismét a kecskeméti Katona József Színház a pálya állomásai. Sikeres prózai munkái mellett elkötelezte magát a zenés műfajok mellett, különösen operarendezései jelentősek. F.R. Karenina Anna (Székely J.); Rózsalovag (R. Strauss); Lammermoori Lucia (Donizetti).