# Ferenczy Kabaré

(1912): 1912-ben Ferenczy Károly színész által alapított kabaré, amely fél évig működött Bp.-en a Gyár (ma Jókai) u. 21. sz. alatt. Itt mutatkozott be mint konferanszié Békeffi László, 1913. nov.-ben Paulini Béla Pesti Kabaréja ugyanitt két hónapig működött, majd Sziklay Kornél színész egy második bejáratot nyitott a Nagykörút felé Érdekes Kabaré néven. Műsorának központjában mindig ő maga állt mint szerző, színész és konferanszié. 1917 nyarán Dobos István Intim Kabaré néven nyitotta meg. Zenei vez. Hetényi-Heidelberg Albert volt. Műsorán rendszeresen szerepelt egy-egy grand-guignol is. Működésével utódja, a Terézkörúti Színpad jó hírnevét teremtette meg. Színpadán Radó Sándor, Mály Gerő, Szőllősy Rózsi, Szenes Ernő, Szabolcs Ernő játszottak.