# Bartháné Meszlényi Anna

(?, 1813. dec. 13.–?): énekes-színésznő. A nem magyar anyanyelvű leány 1830-ban Kassán lett Bartha János színész felesége, és ekkor kezdte pályáját is. 1833-ig Kassán, 1833–1837 között a budai Várszínházban játszott. 1837–1860 között – rövid megszakítással – a Pesti Magyar, majd a Nemzeti Színház művésznője volt. Naivaszerepek mellett jó ének- és tánctudását is kamatoztatták. Az 1840-es években tért át a népszínművek és vj.-ok anyaszerepeire. F.Sz. Anna királyné (Scribe: Egy pohár víz); Nelli (Kisfaludy K.: A leányőrző); Csillagné (Munkácsy J.: Garabonciás diák); Menyasszony (Farkas F.: Véletlen vőlegény – táncjáték); Karvasiné (Szigligeti E.: Csikós).