# Barabás Loránd

(Bp., 1884. febr. 12.–Bp., 1941. nov. 19.): újságíró, dramaturg, színházigazgató, műfordító. Banktisztviselőként kezdte pályáját, 1902-től Bp.-en újságíró. A Független Magyarország, 1913-tól a Déli Hírlap, majd az Est-lapok munkatársa, a Pesti Napló színházi rovatvezetője, 1927–28-ban az Andrássy úti Színház dramaturgja, 1928-tól dramaturg–ig.-ja, 1935–36-ban ig.-ja volt. Novellákat, verseket, regényeket írt. Drámái: Orkán (Földes I.-vel, kéziratban maradt); Rasputin (Laczkó G.-val és Csortos Gy.-val, 1929). Fordítása: Járay: Géraldine (1935).