# kuplé

(francia): eredetileg két, párhuzamban álló ritmikai tétel összekapcsolása egy strófába. Általában vidám dalstrófa könnyű dallammal, rendszerint tréfás refrénnel. A zenés kávéházakból az orfeumokba jutott el, ahol gyakran időszerű célzásokkal telített, könnyed, sokszor pikáns, sőt trágár dalocskák hangzottak fel, szövegük lényegesebb szerepet játszott, mint dallamuk. Az igazi hatása az előadóján múlik. Interpretációja sajátos adottságokat kíván, poentírozó és árnyaló képességgel, beszédes arcjátékkal és pantomimikával kell előadni. Hogy a m. kuplé jogot kapott az orfeumokban, az Baumann Károlynak és Gyárfás Dezsőnek köszönhető. Mivel az aktuális kuplé közéleti és politikai eseményekkel is foglalkozik, a m. kabaré is számos szellemes kuplét népszerűsített pl. Kazal László, Kabos László, Kibédi Ervin és mások tolmácsolásában.