# Derecskei Zsolt

(Bp., 1951. dec. 7.– ): énekes (tenor). 1976-ban szerzett diplomát a Zak tanárképző tagozatán Bors Irma növendékeként. 1979-től a Magyar Rádió és Televízió énekkarának tagja, 1987-től 1991-ig a Pécsi Nemzeti Színház, majd 1991-től az Operaház magánénekese. F.Sz. Monostatos (Mozart: A varázsfuvola); Almaviva gróf (Rossini: A szevillai borbély); Germont Alfred (Verdi: Traviata); Nemorino (Donizetti: A szerelmi bájital); Cassio (Verdi: Otello); Alfred (ifj. J. Strauss: A denevér).