# Kerekes Valéria

(Hertelendifalva, 1953. márc. 23.– ): színésznő. A SzAk-n végzett 1976-ban, Szinetár Miklós osztályában. A Szabadkai Népszínházhoz szerződött, itt 1981-ig dolgozott, majd 1983-tól az Újvidéki Rádió egy.-ének tagja. Az Újvidéki Színházban vállal színházi szereplést. F.Sz. Ágnes (Németh L.: Győzelem); Sally Bowles (Kander–Ebb: Kabaré); Magdaléna (García Lorca: Bernarda Alba háza); Solange (Genet: Cselédek); Mariane (Molière: Tartuffe); Kísértet (Witkiewicz: Egy kis udvarházban).